Otvorena znanost u Hrvatskoj

Open Science – From Policy to Practice
2023-05-16 - 2023-05-17 | Online
Konferencija “Open Science – From Policy to Practice” istaknut će različite perspektive oblikovanja, implementacije i korištenja otvorene znanosti. Cilj ove konferencije je razmjena znanja, dijeljenje najboljih praksi te rasprava kako otvorena znanost može doprinijeti jačanju održive budućnosti i demokracije unutar i izvan Europske unije.
Konferencija će se održati u Stockholmu 16. i 17. svibnja 2023. godine, te će se prenositi uživo kako bi se omogućilo online sudjelovanje.
Više informacija o konferenciji: https://oppenvetenskap.se/
Prijava za prijenos uživo: https://oppenvetenskap.se/streaming/

Radionica o podacima i softveru otvorenog koda za otvorenu znanost
2022-11-30 10:00 - 2022-12-01 15:30 (Europe/Paris)
U okviru projekta NI4OS-Europe (National Initiatives for Open Science in Europe) od 30. studenog – 1. prosinca 2022. održava se radionica (hackaton) pod naslovom “Hands-on workshop: Touching on Data and Open-Source Software for Open Science”. Tema radionice su otvoreni istraživački podaci i softver otvorenog koda. Radionica je hibridnog tipa (on-line i on-site) u organizaciji Računarskog centra Sveučilišta u Beogradu (RCUB), Sveučilišnog računskog centra Sveučilišta u Zagrebu (SRCE) te Instituta Ruđer Bošković (IRB) i održava se istovremeno na više lokacija u Srbiji i Hrvatskoj.
Sudionici će na radionici steći uvid u trenutne izazove vezane uz napredak otvorene znanosti, korištenje softvera slobodnog i otvorenog koda (FOSS) u znanosti na primjeru istraživačkih servisa i alata NI4OS- Europe zajednice, te njihove primjene u praksi. Radionica je prilika za razmjenu ideja, stjecanja novih spoznaja o ponuđenim temama i njihovu promociju.
Teme radionice:

Kvaliteta i poboljšanje podataka o uslugama i resursima za istraživače
Kako razviti i poboljšati istraživački softver ili uslugu te povećati njihovu vidljivost
Kako stimulirati korištenje softvera otvorenog koda u znanosti
Izbor licence za software otvorenog koda
Poboljšanje kvalitete istraživanja i istraživačkih podataka

Prijave: https://events.ni4os.eu/event/85/ce code

"Otvoreni podaci - što su i kako mi mogu koristiti? Smjernice dobre prakse za rad s otvorenim podacima u Hrvatskoj"
2022-10-11 08:00 - 17:00 (Europe/Paris)
H2020 TODO – Twinning Open Data Operational pripremio je za vas online tečaj: “Otvoreni podaci – što su i kako mi mogu koristiti? Smjernice dobre prakse za rad s otvorenim podacima u Hrvatskoj”
Tečaj će biti dostupan od 10. listopada 2022, a za pristup tečaju potrebno je prijaviti se u sustav, te nakon toga se upisati se u tečaj.

Za dodatne informacije kliknite OVDJE.

Online webinar "Uloga časopisa u poticanju pristupa istraživačkim podacima"
2022-07-05 14:00 - 15:30 (Europe/Paris) | Zoom
U znanstvenoj komunikaciji sve je češće praksa objavljivanja istraživačkih podataka uz članke u časopisima. Europska komisija i drugi financijeri znanstvenih istraživanja sve više potražuju od znanstvenika što veću otvorenost i dostupnost svih oblika znanstvenog rada i rezultata. Zbog njihove važne uloge u znanstvenoj komunikaciji upravo su znanstveni časopisi zvijezda vodilja u ostvarivanju otvorene znanosti u praksi.
Hrvatski časopisi često su isticani kao uspješan primjer implementacije otvorenog pristupa znanstvenim člancima, uz posebnu vrijednost odluke hrvatskih časopisa o otvorenom pristupu dijamantnim putem. Ne naplaćivanje naknade autorima i čitateljima prepoznato je unutar EU kao najbolji način osiguravanja jednakosti, raznolikosti, uključivosti i višejezičnosti. Sljedeći je korak usklađivanje standarda kvalitete časopisa na europskoj razini, kao i postizanje veće vjerodostojnosti objavljenih radova i transparentnosti cijelog istraživačkog procesa. Pritom dostupnost istraživačkih podataka u podlozi objavljenih rezultata ima izuzetno važnu ulogu.
Ovaj segment otvorene znanosti u Hrvatskoj se još nedovoljno razmatra pa se tome Hrvatska udruga za znanstvenu komunikaciju – ZNAK i Hrvatski arhiv podataka za društvene znanosti CROSSDA posebno žele posvetiti na webinaru “Uloga časopisa u poticanju pristupa istraživačkim podacima”. Cilj je potaknuti razgovor o važnosti pristupa istraživačkim podacima, prikazati zahtjeve financijera znanstvenih istraživanja, predstaviti postojeće smjernice za implementaciju uredničkih politika o dostupnosti istraživačkih podataka, te se osvrnuti na glavne izazove s kojima se urednici i autori mogu suočiti.
Online webinar “Uloga časopisa u poticanju pristupa istraživačkim podacima” održat će se 5. srpnja 2022. od 14:00 do 15:30 h.
Broj sudionika je ograničen, a prijaviti se možete na poveznici.

CRIS2022: Linking research information across data spaces
2022-05-12 - 2022-05-14 | Hotel Dubrovnik Palace, Masarykov put 20, Dubrovnik, 20000, Croatia (Local Name: Hrvatska)
Petnaesta međunarodna konferencija posvećena je poboljšanju dostupnosti i pristupa istraživačkim informacijskim sustavima diljem Europe. Glavna tema ovogodišnje konferencije je „Povezivanje istraživačkih informacija među podatkovnim prostorima“ uz naglasak na sve raširenije implementiranje CRIS-a (engl. current research information system) kako bi se osigurali što učinkovitiji mehanizmi za razmjenu istraživačkih informacija i njihovu agregaciju.
Konferenciju organizira euroCRIS, međunarodna neprofitna profesionalna udruga CRIS stručnjaka, u suradnji s Ministarstvom znanosti i obrazovanja (MZO) i uz pomoć Sveučilišnog računskog centra Sveučilišta u Zagrebu (Srce). Konferencija je djelomično financirana iz projekta “Znanstveno i tehnološko predviđanje”, sufinanciranog sredstvima Europske unije, kojeg vodi MZO. Jedan od ciljeva ovog projekta je uspostava nacionalnog istraživačkog informacijskog sustava (CroRIS), za čiju je izgradnju zaduženo upravo Srce, a u kojoj također stručno sudjeluje i Institut Ruđer Bošković.
Istraživači, voditelji istraživačkih ustanova i ustanova za financiranje, knjižničari, IKT stručnjaci i kreatori politika pozvani su na sudjelovanje s vlastitim idejama, rješenjima i iskustvima vezanim uz glavnu temu ili generalno aktualnu ulogu CRIS-a, kao i s izvješćima o relevantnim razvojima na lokalnoj, nacionalnoj i/ili međunarodnoj razini.
Konferencija je primarno planirana kao događanje uživo, uz eventualni prijenos pojedinih prezentacija. Teme, program, prijave prezentacija i druge informacije potražite na stranici CRIS2022.

FAIR Data Stewardship Fellowship Launch webinar | ELIXIR-UK
2021-07-01 15:00 - 16:00 (Europe/Paris)
Pridružite se ELIXIR-UK timu i predstavnicima Software Sustainability Instituta i saznajte sve informacije o programu FAIR Data Stewardship Training Fellowship, kako se prijaviti i što očekivati. Na predavanju će biti predstavljen ELIXIR-UK i njihov rad u domeni upravljanja podacima, a osim toga, sudionici će imati i priliku za postavljanje pitanja o programu i procesima prijave. Više informacija dostupno je na službenim stranicama ELIXIR-UK.
Registracija za webinar je besplatna i moguće ju je izvršiti na poveznici.

Webinar: Discovering the FAIR Cookbook
2021-05-26 14:00 - 14:30 UTC
FAIRplus projekt poziva Vas da sudjelujete na predstavljanju FAIR kuharice – proizvoda koji je razvijen suradnjom istraživača i kolega zaduženih za upravljanje podacima u području prirodnih znanosti. Cilj FAIRplus projekta je razviti alate i smjernice za upravljanje podacima po FAIR načelima.
Što su razvili i kako vam može pomoći saznajte 26.5.2021. u 14h. Prijava na linku.
